Document ID: 31991R0650

Uredba Komisije (EGS) št. 650/91
z dne 18. marca 1991
o vlogah za dodelitev pomoči v obliki operativnih programov iz Usmerjevalnega oddelka Evropskega kmetijskega usmerjevalnega in jamstvenega sklada (EKUJS) v zvezi z naložbami za izboljšanje pogojev za predelavo in trženje ribiških proizvodov in proizvodov iz ribogojstva
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 4042/89 z dne 19. decembra 1989 o izboljšanju pogojev za predelavo in trženje ribiških proizvodov in proizvodov iz ribogojstva [1], zlasti člena 8(3),
po posvetu s Stalnim odborom za ribiško industrijo,
ker morajo vloge za dodelitev pomoči iz Usmerjevalnega oddelka EKUJS, ki so vložene v obliki operativnih programov v skladu s skupnim ukrepom za izboljšanje pogojev predelave in trženja ribiških proizvodov in proizvodov iz ribogojstva, vsebovati vse potrebne informacije za preučitev v skladu z zahtevami Uredbe (EGS) št. 4042/89,
SPREJELA NASLEDNJO UREDBO:
Člen 1
1. Vloge za dodelitev pomoči iz Usmerjevalnega oddelka EKUJS v obliki operativnih programov v zvezi z naložbami za izboljšanje pogojev predelave in trženja ribiških proizvodov in proizvodov iz ribogojstva se predložijo v dveh izvodih ter vsebujejo informacije in dokumente, ki so natančno določeni v Prilogah.
2. Vloge, ki ne izpolnjujejo pogojev iz odstavka 1, se ne bodo upoštevale.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. marca 1991

Labels: 2
17
3
6
15